ผมโดนแมวกัดเลือดออกแต่ไม่ลึกมาก แมวไม่เคยฉีดยา แต่ผมเคยฉีดบาททะยักและพิษสุนัขบ้าแล้วเมื่อ 4 ปีก่อนประมาณ 7-8 เข็มหลังจากนั้นไม่ได้ฉีดอีกเลย ผมต้องไปฉีดยามั้ยครับ หลังจากโดนกัดผมล้างกับสบู่ทันทีและเอาแฮลกอฮอร์ล้างแล้ว
สวัสดีค่ะ หากเป็นแผลเลือดออกนั้น เป็นแผลที่อาจมีโอกาสรับเชื้อพิษสุนัขบ้าได้ค่ะโรคพิษสุนัขบ้าเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำการสัมผัสที่อาจทำให้ติดเชื้อได้เช่น-ถูกข่วนหรือกัดโดยตรง มีเลือดออกจากแผล-สัตว์มาเลียตรงแผล หรือมาเลียปาก-กินเนื้อสัตว์ดิบ-แผลไปโดนเนื้อหรือเลือดสดๆของสัตว์การกระตุ้นวัคซีนนั้น ถ้าถูกกัดมาภายใน 6 เดือน จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วัน จึงควรไปที่รพ.เพื่อกระตุ้นวัคซีนป้องกันพิษสุนัขบ้าด้วย ส่วนวัคซีนป้องกันบาดทะยักนั้นถ้ายังไม่ถึง 5 ปีน่าจะยังไม่ต้องกระตุ้นค่ะการดูแลตัวเองเบื้องต้น ทำความสะอาดแผลด้วยน้ำเปล่าหรือน้ำสบู่ รับประทานยาแก้ปวด และระวังการถูกแมวกัดซ้ำ